Emmanuils Karalis

Emmanuils Karalis (; dzimis  Atēnās) ir Grieķijas vieglatlēts, startē kārtslēkšanas sacensībās. Viņš ir  bronzas medaļas ieguvējs, 2025. gada Pasaules čempionāta un 2024. gada Eiropas čempionāta sudraba medaļnieks, vairāku medaļu ieguvējs pasaules un Eiropas čempionātos telpās, Grieķijas rekordists.

 Karjera 
Pirmos panākumus E. Karalis guva jauniešu un junioru sacensībās. 2015. gada Pasaules jauniešu (U-18) čempionātā Kali izcīnīja bronzas medaļu. 2016. gadā uzvarēja Eiropas jauniešu čempionātā Tbilisi. 2017. gadā pirmo reizi piedalījās Pasaules čempionātā pieaugušajiem, kas risinājās Londonā, un kvalifikācijā pārvarēja 5,45 metrus, ierindojoties 21. vietā un nekvalificējoties finālam. Divas reizes izcīnījis sudraba medaļu Eiropas U-23 čempionātā — 2019. gadā Jēvlē un 2021. gadā Tallinā.

Piedalījās , kas 2021. gada augustā risinājās Tokijā. Savā olimpiskajā debijā iekļuva finālā un ieņēma ceturto vietu, sasniedzot jaunu personisko rekordu (5,80 m). 2023. gada Eiropas čempionātā telpās Stambulā pārvarēja 5,80 m un izcīnīja sudraba medaļu, pēc mēģinājumu skaita piekāpjoties norvēģim Sondrem Gutormsenam. Tajā pašā gadā izcīnīja sudraba godalgu arī Eiropas spēlēs Polijā, kas vienlaikus bija Eiropas komandu čempionāts. 2023. gada Pasaules čempionātā Budapeštā nepārvarēja sākuma augstumu kvalifikācijā un palika bez rezultāta.

2024. gada Pasaules čempionātā telpās Glāzgovā E. Karalis izcīnīja bronzas medaļu. Tajā pašā gadā Eiropas čempionātā Romā sasniedza jaunu personisko rekordu (5,87 m) un izcīnīja sudrabu. 2024. gada jūnijā sacensībās Bidgoščā, Polijā, laboja Grieķijas rekordu, pārvarot 5,92 metrus.  Parīzē ar rezultātu 5,90 m izcīnīja bronzas medaļu. Tā paša gada augustā Dimanta līgas posmā Silēzijas stadionā Hožovā pirmo reizi sasniedza sešu metru augstumu.

2025. gada Eiropas čempionātā telpās Apeldornā E. Karalis izcīnīja zelta medaļu, dalot pirmo vietu ar Nīderlandes kārtslēcēju Meno Vlonu. Nedaudz vēlāk Pasaules čempionātā telpās Naņdzjinā viņš pārvarēja 6,05 metrus un vēlreiz laboja Grieķijas rekordu, kas deva otro vietu un sudraba medaļu.  Grieķijas čempionātā Volā vēlreiz laboja sev piederošo Grieķijas rekordu, pārvarot 6,08 metru augstumu. 2025. gada Pasaules čempionātā Tokijā izcīnīja sudraba medaļu ar rezultātu 6,00 m.

 Sasniegumi 
2015Pasaules čempionāts jauniešiem3.5,20 m2016Eiropas čempionāts jauniešiem1.5,45 mPasaules U20 čempionāts4.5,40 m2017Eiropas čempionāts telpās11.5,50 mEiropas U20 čempionāts —Pasaules čempionāts21.5,45 m2018Pasaules čempionāts telpās 5.5,80 m2019Eiropas čempionāts telpās4.5,65 mEiropas U23 čempionāts2.5,60 mPasaules čempionāts15.5,60 m2021Eiropas U23 čempionāts2.5,65 mOlimpiskās spēles4.5,80 m2022Pasaules čempionāts22.5,50 mEiropas čempionāts13.5,50 m2023Eiropas čempionāts telpās2.5,80 mPasaules čempionāts —2024Pasaules čempionāts telpās3.5,85 mEiropas čempionāts2.5,87 mOlimpiskās spēles3.5,90 m2025Eiropas čempionāts telpās1.5,90 mPasaules čempionāts telpās2.6,05 mPasaules čempionāts2.6,00 m

 Atsauces 

 Ārējās saites 

Kategorija:1999. gadā dzimušie
Kategorija:Atēnās dzimušie
Kategorija:Grieķijas vieglatlēti
Kategorija:Kārtslēcēji
Kategorija:2020. gada vasaras olimpisko spēļu dalībnieki
Kategorija:2024. gada vasaras olimpisko spēļu dalībnieki
Kategorija:Grieķijas olimpiskie bronzas medaļnieki
Kategorija:Olimpiskie bronzas medaļnieki vieglatlētikā